CEN ปิดจ๊อบซื้อหุ้นคืน ควักเงิน 68.77 ลบ. คว้า 2.86%
CEN ปิดจ๊อบซื้อหุ้นคืน 24 ก.ค.65 ควักเงิน 68.77 ลบ. คว้า 21.28 ล้านหุ้น คิดเป็นสัดส่วน 2.86%
CEN ปิดจ๊อบซื้อหุ้นคืน ควักเงิน 68.77 ลบ. คว้า 21.28 ล้านหุ้น คิดเป็นสัดส่วน 2.86%
25 ก.ค. 2565

บริษัท แคปปิทอล เอ็นจิเนียริ่ง เน็ตเวิร์ค จำกัด (มหาชน) หรือ CEN ระบุว่า ตามที่บริษัทฯ ได้แจ้งกำหนดโครงการซื้อหุ้นคืนเพื่อบริหารทางการเงิน โดยเป็นการซื้อในตลาดหลักทรัพย์แห่งประเทศไทย ระหว่างวันที่ 25 ม.ค.65 ถึงวันที่ 24 ก.ค.65 โดยกำหนดจำนวนหุ้นที่จะซื้อคืนตามโครงการไม่เกิน 59,171,597 หุ้น คิดเป็นร้อยละ 7.94 ของจำนวนหุ้นที่จำหน่ายได้แล้วทั้งหมด และมีวงเงินสูงสุดที่จะใช้ ในการซื้อหุ้นคืนไม่เกิน 200 ล้านบาท ตามรายละเอียดในแบบรายงานการเปิดเผยการซื้อหุ้นคืนเพื่อบริหารทางการเงิน ลงวันที่ 10 ม.ค.65
ล่าสุดบริษัทขอแจ้งให้ทราบว่า โครงการซื้อหุ้นคืนเพื่อบริหารทางการเงินดังกล่าว ได้สิ้นสุดลงแล้ว ในวันที่ 24 ก.ค.65 โดยบริษัทได้ดำเนินการซื้อหุ้นคืนรวมทั้งสิ้นจำนวน 21,277,600 หุ้น คิดเป็นร้อยละ 2.86 ของหุ้นที่จำหน่ายได้แล้วทั้งหมดของบริษัท มีมูลค่ารวมทั้งสิ้น 68,774,006.81 บาท
ทั้งนี้ ตามกฎเกณฑ์ที่เกี่ยวข้อง บริษัทจะสามารถจำหน่ายหุ้นที่ซื้อคืนได้ภายหลังพ้นกำหนด 3 เดือน นับจากวันที่ซื้อหุ้นคืนเสร็จสิ้น แต่ต้องไม่เกิน 3 ปี นับจากวันที่ซื้อหุ้นคืนเสร็จสิ้นดังกล่าว และหากครบกำหนดระยะเวลาการจำหน่ายหุ้นที่ซื้อคืนแล้ว บริษัทไม่จำหน่าย หรือจำหน่ายที่ซื้อคืนไม่หมดกฎหมายที่เกี่ยวข้องกำหนดให้บริษัทลดทุนที่ชำระแล้ว โดยวิธีตัดหุ้นจดทะเบียนที่ซื้อคืน และยังไม่ได้จำหน่ายทั้งหมด สำหรับการจำหน่ายหุ้นที่ซื้อคืนตามโครงการซื้อหุ้นดังกล่าว บริษัทจะนำเสนอต่อที่ประชุมคณะกรรมการบริษัทเพื่อพิจารณาอีกครั้ง และจะแจ้งให้ทราบต่อไป